CELEX: 62018TN0674
Language: bg
Date: 2018-11-14 00:00:00
Title: Дело T-674/18: Жалба, подадена на 14 ноември 2018 г. — Vattenfall Europe Nuclear Energy/Комисия

21.1.2019   
            
            
               BG
            
            
               Официален вестник на Европейския съюз
            
            
               C 25/51
            
         
      Жалба, подадена на 14 ноември 2018 г. — Vattenfall Europe Nuclear Energy/Комисия
      (Дело T-674/18)
      (2019/C 25/66)
      Език на производството: немски
      
         Страни
      
      
         Жалбоподател: Vattenfall Europe Nuclear Energy GmbH (Хамбург, Германия) (представители: U. Karpenstein и R. Sangi, Rechtsanwälte)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени писмото на Европейската комисия от 4 юли 2018 г. в производство относно държавна помощ SA.51169 (2018/PN) — 16 Atomgesetz-Änderungsgesetz (16-и Закон за изменение на Закона за ядрената енергия, 16. AtG-Novelle),
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата са изложени следните основания.
      
                  1.
               
               
                  Нарушение на член 107, параграф 1 ДФЕС (във връзка с член 108, параграф 3 ДФЕС)
                  Жалбоподателят твърди, че спорното писмо нарушава член 107, параграф 1 във връзка с член 108, параграф 3 ДФЕС, тъй като — доколкото е предвидено да бъде обвързващо — то освобождава национален закон за обезщетяване от задължението за уведомяване за държавни помощи, независимо че с този закон въз основа на решение на Bundesverfassungsgericht (Федерален конституционен съд, Германия) избирателно бил облагодетелстван с обществени средства конкурент на жалбоподателя, който нямал право на обезщетение.
               
            
                  2.
               
               
                  Нарушение на член 4, параграф 2 от Регламент (ЕС) 2015/1589 на Съвета (1)
                  
                  Според жалбоподателя когато държава членка смята, че въведена от нея мярка не представлява помощ, Регламент 2015/1589 предвижда формално решение съгласно член 288 ДФЕС, ако въз основа на предварителна проверка Комисията направи извод, че мярката, предмет на уведомление, не представлява помощ. Спорното писмо нарушавало това изискване.
               
            
         (1)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).